Durham kies balpeuteraar as kaptein | Netwerk24
Cameron Bancroft, van geskorste balpeuteraar tot kaptein. Foto: Getty Images
Bancroft (26) het in Desember teruggekeer ná 'n skorsing van nege maande weens sy aandeel in die balpeuterskandaal in die derde toets teen Suid-Afrika in Kaapstad in Maart verlede jaar.
ABCSport berig die Wes-Australiër vervang die voormalige kaptein Paul Collingwood, wat aan die einde van die 2018-veldtog uitgetree het.
"Ons vertrou hy beskik oor die nodige leierseienskappe," sê Durham se afrigter, James Franklin.
"Sy ervaring op die hoogste vlak is van onskatbare waarde en hy was voorheen suksesvol in Engeland in sy tyd by Gloucestershire.
"Hy het met sy terugkeer na eersterangse krieket die afgelope paar maande bewys hy beskik oor die geestelike taaiheid, vaardighede en ingesteldheid om op die hoogste vlak te presteer."
Nadat hy saam met die voormalige kaptein Steve Smith en voormalige onderkaptein David Warner geskors is, het Bancroft nog niks gevoeg by sy agt toetse vir die Aussies nie.